CELEX: 62013CN0144
Language: sk
Date: 2013-03-20 00:00:00
Title: Vec C-144/13: Návrh na začatie prejudiciálneho konania, ktorý podal Hoge Raad der Nederlanden (Holandsko) 21. marca 2013 — VDP Dental Laboratory NV, Staatssecretaris van Financiën

22.6.2013   
            
            
               SK
            
            
               Úradný vestník Európskej únie
            
            
               C 178/2
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 21. marca 2013 — VDP Dental Laboratory NV, Staatssecretaris van Financiën
   (Vec C-144/13)
   2013/C 178/03
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovatelia v konaní o kasačnom opravnom prostriedku: VDP Dental Laboratory NV, Staatssecretaris van Financiën
   
      Prejudiciálne otázky
   
   
               1.
            
            
               Má sa článok 17 ods. 1 a 2 šiestej smernice (1) vykladať v tom zmysle, že v prípade, keď vnútroštátny právny predpis na rozdiel od smernice stanovuje oslobodenie (a preto je vylúčené právo na vykonanie odpočtu dane zaplatenej na vstupe), má zdaniteľná osoba právo na odpočet dane zaplatenej na vstupe s odvolaním sa na článok 17 ods. 1 a 2 šiestej smernice?
            
         
               2.
            
            
               Majú sa článok 143 písm. a) a článok 140 písm. a) a b) smernice o DPH z roku 2006 (2) vykladať v tom zmysle, že oslobodenia od dane z pridanej hodnoty uvedené v týchto ustanoveniach neplatia pre dovoz a nadobudnutie zubných protéz v rámci Spoločenstva? V prípade zápornej odpovede: Závisia potom oslobodenia od toho, že zubné protézy zo zahraničia dodal zubný lekár alebo zubný technik a/alebo sa dodali zubnému lekárovi alebo zubnému technikovi?
            
         
      (1)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v ES L 145, s. 1; Mim. vyd. 009/01, s. 23).
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).